agat
Store norske leksikon,Realfag,Geologi,Mineraler,Silikatmineraler
Agat, en kryptokrystallinsk variant av mineralet kvarts (kalsedon), bygd opp av bånd av forskjellig farge. Ved sliping og polering trer disse meget vakkert frem, og agat benyttes derfor til prydgjenstander og smykker. Agat brukes også på grunn av sin hardhet til mortere, og ligende.
Agat forekommer på sprekker og hulrom i mange bergarter, særlig lavaer. Agat har varierende porøsitet. Dette medfører at den kan farges kunstig og ulike deler av steinen vil ta til seg fargen i varierende grad. Det er spesielt gråblå agater som farges i sterke farger som rosa, grønt, blått osv. Brune agater kan også være kunstig farget ved bruk av sukkerlake og svovelsyre. Egenskaper Egenskap Verdi     Sammensetning Oksid eller silikat   Kjemisk formel SiO2    Hardhet 7   Massetetthet 2,65 g/cm³    Krystallsystem Trigonalt   Brudd Muslig Les mer i Store norske leksikon kvarts mineraler silikatmineraler